39. ΒΑΣΙΛΙΚΟΝ ΔΙΑΤΑΓΜΑ της 31 Οκτ./23 Δεκ. 1953 Περί ηλικίας διοριζομένων εις θέσεις Φυλακών κλπ. Έχοντες υπ' όψει: α)τας διατάξεις του άρθρου 16 παρ. 1 του Νόμ. 1811/1951 "περί κώδικος καταστάσεως των δημοσίων διοικητικών υπαλλήλων", β)την υπ' αριθ. 597/1953 και 670/1953 σύμφωνον γνώμην του Ανωτάτου Συμβουλίου Δημοσίων Υπηρεσιών και γ)την υπ' αριθ. 584/1953 γνωμοδότησιν του Συμβουλίου της Επικρατείας, προτάσει του Ημετέρου επί του Συντονισμού Υπουργού, απεφασίσαμεν και διατάσσομεν: Άρθρον μόνον.-Κατ' εξαίρεσιν της διατάξεως του πρώτου εδαφίου της παρ. 1 του άρθρ. 16 του Νόμ. 1811/1951 "περί Κώδικος καταστάσεως των δημοσίων διοικητικών υπαλλήλων" ως ανώτατον όριον ηλικίας προς διορισμόν εις τας ακολούθους περιπτώσεις ορίζεται το εν αυταίς αντιστοίχως προβλεπόμενον έτος: α)Το 40όν έτος δια τας θέσεις: του Γεωπόνου προϊσταμένου της Γεωγραφικής υπηρεσίας εν ταις Φυλακαίς, των Υποδιευθυντών των Διδασκάλων Μουσικής, των Διδασκάλων επαγγελματικής εκπαιδεύσεως και των Ιατρών εν τοις Αναμορφωτικοίς Καταστήμασιν ανηλίκων, ως και της Προϊσταμένης αδελφής και των Αδελφών Νοσοκόμων εν τω Νοσοκομείω Κρατουμένων, και β)Το 45ον έτος δια τας θέσεις: του Ψυχιάτρου εν ταις Φυλακαίς και τοις Αναμορφωτικοίς Καταστήμασιν. Εις τους Ημετέρους επί του Συντονισμού και της Δικαιοσύνης Υπουργούς ανατίθεμεν την δημοσίευσιν και εκτέλεσιν του παρόντος. (Αντί της σελ. 596,01) Σελ. 596,01(α) Προσωπικό Φυλακών 6.Ι.β.39 